**רוֹנָה נִישְלִיוּ** (באלבנית: **Rona Nishliu**; נולדה ב-25 באוגוסט 1986), מוזיקאית כותבת-זמרת, מגישה ברדיו ופעילה חברתית קוסובו-אלבנית.

חייה במסגרת פוליטית ופעילותה החברתית
------------------------------------

נישליו נולדה בעיר ובמחוז קוסובסקה מיטרוביצה שיוגוסלביה לשעבר, כיום ברפובליקת קוסובו, ובגיל 13 עברה עם משפחתה לעיר פרישטינה, כיום בירת קוסובו, עקב מלחמת קוסובו שהתחוללה בשנים 1996-1999.  
 היא בעלת אזרחות אלבנית, אשר הוענקה לה מטעם נשיא אלבניה עצמו בתאריך 12 בינואר 2012.

היא חברה ופעילה בארגונים שונים למען אנשים נזקקים בקוסובו, בייחוד ילדים ונוער. עוד בתקופת לימודיה ארגנה בקוסובו קונצרטים למען זכויות אדם אשר ביניהם קונצרט שנושאו מתן עזרה למשפחות קוסובו-אלבניות עניות בקוסובסקה-מיטרוביצה אשר נעקרו מבתיהן. בשנת 2009 הייתה מרצה-אורחת בכנס מחלקת תוכנית הפיתוח של ארגון האומות המאוחדות בדברה על העלאת מודעות להתנדבות בסיוע לבני נוער באזור ווצ'טרי בצפון קוסובו. היא יושבת-ראש ארגון אחריות-סביבתית ופיתוח בני-נוער בקוסובו. בנוסף היא פועלת למען אנשים הסובלים מאוטיזם.

קריירה בתחום הבידור
-------------------

היא התחרתה בתוכנית לבחירת הזמר האהוב באלבניה בעונת שנת 2004, בגרסת תחרויות השירה "איידול" ברחבי העולם, וסיימה בחמשת המקומות הראשונים. באותה שנה התחרתה במסגרת שלישיית מבצעים בפסטיבל השירים הלאומי השנתי והנחשב ביותר באלבניה, "Festivali i Këngës", והם זכו בפרס השיר הטוב ביותר לזמרים חדשים. לאחר מכן החלה להגיש בתחנת רדיו בשם "בלו סקיי" בפרישטינה.

היא התחרתה שוב וזכתה ב-"Festivali i Këngës" ה-50 במספר, לשנת 2011, עם השיר "אישי" ("Suus"), אשר גם כתבה את מילותיו.

במסגרת שליחת הזוכה בפסטיבל לתחרות האירוויזיון החל בשנת 2004, ייצגה את אלבניה בתחרות לשנת 2012 והייתה לנציג הראשון מקוסובו אשר מייצג את אלבניה, ואשר בכלל משתתף בתחרות. תחילה השתתפה בשלב חצי הגמר של התחרות והייתה בין עשרת המקומות הראשונים העולים לגמר כאשר סיימה במקום השני בהפרש של נקודות אחדות אחרי המנצחת. בגמר סיימה במקום החמישי. אמנם הופעתה במשדר חצי הגמר, כמו גם המשדר כולו, לא הועברה בשידור חי באלבניה עקב אירוע הרוגי תאונת אוטובוס אשר אירע לפני כן באותו יום, מה שהביא לשידור מוקלט של חצי הגמר במדינה מאוחר יותר באותו לילה ולאחוזי צפייה נמוכים של הציבור באלבניה אשר גם לא לקח לבסוף חלק בהצבעה בתחרות, אלא צוות שיפוט מקצועי הצביע לבדו.

סגנון אמנותי ותדמית
-------------------

פרשנות השירה שלה כוללת מאפיינים של מוזיקת נשמה ומנעד אשר מגיע עד לקול הדק האפשרי ביותר, סופרן, כפי שהיא שרה בגשר המוזיקלי בשירה "Suus" ובשירים נוספים בסגנון ג'אז. בערי הבירה של אלבניה וקוסובו, טירנה ופרישטינה, היא ידועה כזמרת ג'אז אלטרנטיבית אולם באופן כללי במדינות אלבניה, קוסובו, מקדוניה ו-מונטנגרו, היא ידועה בעיקר כמוזיקאית וכזמרת פופ.

שיריה
-----

* Flakaresha
* Të Lashë
* Shenja
* Eja
* Veriu
* A ka arsy - Ft.Bim Bimma
* Shko pastro pas saj
* Zonja Vdeke
* Suus - אישי (מילת הכותרת בשפה הלטינית, השיר באלבנית)

קישורים חיצוניים
----------------

ויקישיתוף מדיה וקבצים בנושא **רונה נישליו** בוויקישיתוף
* רונה נישליו, ברשת החברתית פייסבוק
* רונה נישליו, ברשת החברתית טוויטר
* רונה נישליו, באתר MusicBrainz (באנגלית)
* רונה נישליו, באתר Discogs (באנגלית)
* האתר הרשמי בפייסבוק

הערות שוליים
------------

1. ↑  צו נשיא אלבניה להענקת אזרחות לרונה נישליו
2. ↑  מתוך כתבה על נציגות אלבניה בתחרות אירוויזיון 2012 באתר הרשמי של התחרות

| אלבניהאלבניה אלבניה באירוויזיון |
| --- |
| 

|  |
| --- |
| 
* **2004**: אנייזה שהיני ("The Image of You")‏
* **2005**: לדינה צ'לו ("Tomorrow I Go")‏
* **2006**: לואיז איילי ("Zjarr e ftohtë")‏
* **2007**: פרדריק נדוצי ("Hear My Plea")‏
* **2008**: אולטה בוקה ("Zemrën e lamë peng")‏
* **2009**: קייסי טולה ("Carry Me in Your Dreams")‏
* **2010**: יוליאנה פאשה ("It's All About You")‏
* **2011**: אאורלה גאצ'ה ("Feel the Passion")‏
* **2012**: רונה נישליו ("Suus")‏
* **2013**: אדריאן לולג'וראי & בלדאר סייקו ("Identitet")‏
* **2014**: הרסי מטמויה ("One Night's Anger")‏
* **2015**: אלהאידה דני ("I'm Alive")‏
* **2016**: אנדה טריפה ("Fairytale")‏
* **2017**: לינדיטה ("World")‏
* **2018**: אאוגנט בושפפה ("Mall")‏
* **2019**: יונידה מאליצ'י ("Ktheju Tokës")‏
* **~~2020~~**: ארילנה ארה ("Shaj")‏
* **2021**: אנג'לה פריסטרי ("Karma")‏
* **2022**: רונלה הייאטי ("Sekret")‏
* **2023**: אלבינה ופאמיליה קלמנדי ("Duje")‏
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0776 4628
* MusicBrainz: 43b9a51f-2d07-4dc2-92ca-6a1dc284a7ca

 |